Encara que Dinamarca ye un país chicot, ye un pais  con muita importancia en a Historia de Europa, y no només por estar o puesto d'orichen de cuantos pueblos chermanicos como os chutos u os vikingos, sino que tamién por o suyo papel en Europa dende a consolidación d'o estato danés mientres a Edat Meya. En ixas envueltas, Dinamarca controlaba os territorios d'os actuals Reino Unito, Suecia, Noruega y Islandia, a más d'as costas d'a mar Baltica y bellos territorios en o norte d'Alemanya.